Document ID: 31996R1505

31996R1505
L 189/79
SLUŽBENI LIST EUROPSKE UNIJE
29.07.1996.
UREDBA KOMISIJE (EZ) br. 1505/96
od 29. srpnja 1996.
o izmjeni Uredbe (EZ) br. 1484/95 o utvrđivanju detaljnih pravila za provedbu sustava dodatnih uvoznih carina i određivanju dodatnih uvoznih carina u sektorima mesa peradi i jaja i za albumin iz jaja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2771/75 od 29. listopada 1975. o zajedničkoj organizaciji tržišta jaja (1), kako je zadnje izmijenjena Uredbom (EZ) br. 2916/95 (2), a posebno njezin članak 5. stavak 4.,
uzimajući u obzir Uredbu Vijeća (EEZ) br. 2777/75 od 29. listopada 1975. o zajedničkoj organizaciji tržišta mesa peradi (3), kako je zadnje izmijenjena Uredbom (EZ) br. 2916/95, a posebno njezin članak 5. stavak 4.,
uzimajući u obzir Uredbu Vijeća (EEZ) br. 2783/75 od 29. listopada 1975. o zajedničkom sustavu trgovine za ovalbumin i laktalbumin (4), kako je zadnje izmijenjena Uredbom (EZ) br. 2916/95, a posebno njezin članak 3. stavak 4.,
budući da Uredba Komisije (EZ) br. 1484/95 (5), kako je zadnje izmijenjena Uredbom (EZ) br. 1385/96 (6) određuje detaljna pravila za provođenje sustava dodatnih uvoznih carina i određuje dodatne uvozne carine u sektorima mesa peradi i jaja i za albumin iz jaja;
budući da je Uredba Komisije (EZ) br. 1251/96 (7) otvorila nove tarifne kvote za određene proizvode u sektoru mesa peradi u kontekstu Svjetske trgovinske organizacije; budući da dodatne pristojbe nije moguće nametnuti na proizvode uvezene u okviru ovih tarifnih kvota;
budući da su mjere predviđene ovom Uredbom u skladu s mišljenjem Upravljačkog odbora za meso peradi i jaja,
DONIJELA JE OVU UREDBU:
Članak 1.
Članak 6. Uredbe (EZ) br. 1484/95 ovime se zamjenjuje sljedećim tekstom:
„Članak 6.
Dodatne carine određene u Prilogu I. ne primjenjuju se na uvoz u okviru uredbi Komisije (EZ) br. 1431/94 (8), (EZ) br. 1474/95 (9) i (EZ) br. 1251/96 (10).
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje od 1. srpnja 1996.
Ova je Uredba u cijelosti obvezujeća i izravno se primjenjuje u svim državama članicama.
Sastavljeno u Bruxellesu 29. srpnja 1996.

Labels: 2
3
17